दिसंबर 2014 में टीम इंडिया ऑस्ट्रेलिया दौरे पर गई, एडिलेड टेस्ट में कप्तान महेंद्र सिंह धोनी चोटिल होने के चलते नहीं खेल पाए और विराट कोहली टेस्ट में पहली बार टीम की कमान संभाली। कोहली की कप्तानी में टीम इंडिया ने यह मैच 48 रनों से गंवा दिया था, लेकिन उन्होंने जैसी कप्तानी की उसका हर कोई दीवाना हो गया था। इस दौरान धौनी ने सबको चौंकाते हुए टेस्ट क्रिकेट को अलविदा कह दिया। कोहली के करियर का यह बड़ा टर्निंग प्वॉइंट भी था। इसके बाद कोहली टीम इंडिया के टेस्ट कप्तान नियुक्त किए गए।